Alberiks O'Kelli

Alberiks O'Kelli (;  Brisele -  Brisele) bija Beļģijas šahists. Trešā pasaules čempionāta korespondencšahā (1959–62) uzvarētājs. FIDE lielmeistars (1956) un starptautiskais arbitrs (1962). ICCF lielmeistars (1962).

 Biogrāfija 
Cēlies no aristokrātiskas īru ģimenes, bijis grāfa titula īpašnieks. Bijis viens no visu laiku spēcīgākajiem Beļģijas šahistiem. Septiņkārtējs Beļģijas čempions šahā (1937, 1938, 1944, 1951, 1952, 1953, 1956).  Astoņas reizes pārstāvējis Beļģijas izlasi Pasaules šaha olimpiādēs (1937, 1950, 1954, 1956, 1960, 1962, 1966, 1968). 1947. gadā uzvarējis Pasaules šaha čempionāta izcīņas cikla Eiropas zonālajā turnīrā Hilversumā.Zonals 1948-1951 (C01) Daudzu starptautisko turnīru uzvarētājs: Dortmunde - 1951. gads, Dublina - 1954. gads, Cīrihe - 1960. gads, Palma de Maļorka - 1965. gads, Malaga - 1967. gads.

Bijis aktīvs korespondencšahists. 1962. gadā O'Kelli uzvarējis 3. Pasaules čempionātā korespondencšahā.ICCF - 3rd CC World Championship Final

Bijis arī pazīstams kā šaha sacensību arbitrs. Trīs reizes pēc kārtas (1963, 1966, 1969) tiesājis mačus par Pasaules čempiona nosaukumu. 1974. gadā Maskavā bijis arī Anatolija Karpova un Viktora Korčnoja pretendentu finālmača galvenais tiesnesis.

1950. gados izstrādājis sistēmu sicīliešu aizsardzībā, kura nosaukta viņa vārdā: 1. e2-e4 c7-c5 2. Zg1-f3 a7-a6.

 Atsauces 

 Ārējās saites 

Kategorija:1911. gadā dzimušie
Kategorija:1980. gadā mirušie
Kategorija:Beļģijas šahisti
Kategorija:Briseles galvaspilsētas reģionā dzimušie
Kategorija:Šaha tiesneši
Kategorija:Korespondencšaha lielmeistari